Diari Oficial de la Generalitat Valenciana


Sumari del DOGV 6268, del 17-05-2010 (2010/5057)

RESOLUCIÓ de 28 d'abril de 2010, del director general d'Investigació i Tecnologia Agroalimentària, per la qual es modifiquen les normes per a la producció integrada en vinya, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5057


Data del document
:   28-04-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * vinya
    * viticultura
    * agricultura biològica
    * legislació
    * tècnica de cultiu

RESOLUCIÓ de 28 d'abril de 2010, del director general d'Investigació i Tecnologia Agroalimentària, per la qual es modifiquen les normes per a la producció integrada en vinya, en l'àmbit de la Comunitat Valenciana. [2010/5057]
En la Resolució de 17 de gener de 2008, del director general d'Investigació i Tecnologia Agroalimentària, es van establir les normes per a la producció integrada en vinya en l'àmbit de la Comunitat Valenciana (DOCV núm. 5696, de 5 de febrer de 2008), l'annex VI de la qual, «Estratègia de control integrat», va ser modificat per mitjà de la Resolució d'11 d'agost (DOCV núm. 5826, de 12 d'agost de 2008, i DOCV núm. 5831, de 20 d'agost de 2008). Estes normes continuen vigents en l'actualitat.
L'experiència adquirida, així com l'adequació de la normativa a l'evolució del cultiu de la vinya, especialment quant a productes fitosanitaris, aconsellen actualitzar estes normes tècniques.
Atés que les normes tècniques complixen, en general, els requisits exigits en el Reial Decret 1201/2002, de 20 de novembre, pel qual es regula la producció integrada de productes agrícoles, especialment les disposicions dels articles 3 a 8 i dels annexos, on s'establixen les exigències comunes o mínimes de la producció integrada, però que cal adaptar en alguns aspectes.
Atés les disposicions de l'article 2 de l'Orde de 23 de maig de 1997, de la Conselleria d'Agricultura, Pesca i Alimentació, sobre reglamentació de les produccions obtingudes per tècniques d'agricultura integrada, que faculta el director general d'Investigació i Tecnologia Agroalimentària per a dictar les disposicions de desplegament necessàries per a l'aplicació de les disposicions de l'orde esmentada, resolc:
Modificar les resolucions de 17 de gener de 2008 i d'11 d'agost de 2008, que establixen les normes per a la producció integrada de vinya a la Comunitat Valenciana de la manera següent:
Primer
Pràctica: maneig del sòl i control de males herbes
Norma estricta o prohibició
On diu:
«L'elecció del producte a utilitzar dependrà del tipus de mala herba a controlar i del seu estat de desenvolupament. Només es permeten els herbicides assenyalats en l'annex V i en les condicions d'ús allí especificades»;
Ha de dir:
«L'elecció del producte a utilitzar dependrà del tipus de mala herba a controlar i del seu estat de desenvolupament. Els herbicides permesos són els autoritzats per al cultiu de la vinya en el Registre Oficial de Productes Fitosanitaris del Ministeri de Medi Ambient i Medi Rural i Marí».
Segon
Pràctica: elaboració de vi i altres productes procedents de raïm
Norma estricta o prohibició
On diu:
«La utilització d'anhídrid sulfurós no ha de sobrepassar, al final de la fermentació, els 225 mg/l (blancs i rosats) o els 175 mg/l (negres), ni en estat lliure els 50 i 30 mg/l en estos tipus de vins respectivament, s'ha de respectar en tot cas la legislació vigent, així com les normes establides per les denominacions d'origen o altres figures de qualitat reconegudes»;
Ha de dir:
«L'us d'anhídrid sulfurós no ha de sobrepassar, al final de la fermentació, els 200 mg/l (blancs i rosats) o els 150 mg/l (negres), i cal respectar en tot cas la legislació vigent i les normes establides per les denominacions d'origen o altres figures de qualitat reconegudes».
Tercer
L'annex VI, «Estratègia de control integrat», se substituïx per l'annex VI que s'hi adjunta.Annex VI
Estratègia de control integrat (cont. i 9)
(\*) Sistema de mostratge: excepte en els casos en què s'especifique el contrari, les observacions s'efectuaran en 100 ceps per unitat cultural homogènia.
(1) Màxim 2 aplicacions a l'any, independentment del paràsit que combaten.
(2) Màxim 1 aplicació a l'any, independentment del paràsit que combaten.
(3) Només en raïm de vinificació fins a l'inici de verol.
(4) Només fins a l'inici de verol.
(5) Només en mescles.
(6) Només raïm de vinificació.
(7) Es podrà utilitzar només en el supòsit que se n'autoritze oficialment a Espanya l'ús pel Ministeri de Agricultura, Pesca i Alimentació.
(8) Només en raïm de taula i com a màxim una aplicació a l'any.
(9) Pendent d'autorització d'ús per a eixa finalitat. Es podrà utilitzar a partir de la seua autorització.
(10) Màxim 3 aplicacions a l'any.
(11) No autoritzat en parrals de vinya.
(12) Només en parrals de vinya
(R) Producte recomanat.
(pen) Producte penetrant.
(sist) Producte sistèmic.
Notes:
a) Les matèries actives indicades en este annex VI contra cada plaga poden ser utilitzades excepcionalment contra altres plagues, sempre que estiguen registrades contra estes i es respecten les restriccions establides en el reglament de producció integrada.
b) En situacions molt excepcionals poden autoritzar-se altres matèries actives no previstes en esta norma tècnica sempre que el seu ús estiga registrat en el cultiu i siga autoritzada per escrit la seua utilització per a la producció integrada en vinya per la Direcció General d'Investigació i Tecnologia Agroalimentària, amb les condicions i limitacions que assenyale l'autorització.
c) El fet que un organisme aparega esmentat en l'annex VI no obliga l'operador a realitzar-ne el seguiment. No obstant això, el no-seguiment d'algun d'estos organismes, com que no constituïx plaga en la zona de cultiu, ha d'estar degudament justificat.
d) No obstant la previsió de matèries actives admeses en els annexos V i VI en el cultiu de la vinya, i ateses les freqüents renovacions o canvis en les condicions d'ús, el responsable de l'explotació ha de verificar abans del seu ús la vigència de l'autorització del formulat comercial i de l'ús i cultiu per al qual l'haja d'utilitzar, per mitjà de la consulta corresponent al Registre Oficial de Productes Fitosanitaris del Ministeri de Agricultura, pesca i alimentació (adreça web: http://www.mapa.es/es/agricultura/pags/fitos/registro/menu.asp).